Στο πλαίσιο των Προσκλήσεων Εκδήλωσης Ενδιαφέροντος που δημοσιεύει ο Ε.Λ.Κ.Ε. του Πανεπιστημίου Ιωαννίνων και κατόπιν τροποποίησης της Οδηγίας «**Οδ2.20 Επιλογή Απασχολούμενων Έργων**» στη συνεδρίαση αριθμ. 87/17-12-2018 του Ειδικού Επταμελούς Οργάνου της Επιτροπής Ερευνών και Διαχείρισης του Ε.Λ.Κ.Ε., ενημερώνουμε τους ενδιαφερομένους/ες ότι θα πρέπει πρώτα να υποβάλουν ηλεκτρονικά την αίτηση υποψηφιότητας τους (<http://eapply.rc.uoi.gr>) στο Σύστημα Υποβολής Ηλεκτρονικών Αιτήσεων Υποψηφίων για Σύναψη Συμβάσεων Μίσθωσης Έργου σύμφωνα με τη σχετική οδηγία, η οποία βρίσκεται αναρτημένη στον παραπάνω σύνδεσμο.

Στη συνέχεια, οι ενδιαφερόμενοι/ες θα πρέπει να υποβάλουν **το έντυπο** Ατ.11 - Αίτηση για Σύναψη Σύμβασης Ανάθεσης Έργου[[1]](#footnote-1) στην Επιτροπή Ερευνών και Διαχείρισης του Ε.Λ.Κ.Ε. του Πανεπιστημίου Ιωαννίνων. Το έντυπο αυτό θα πρέπει να συνοδεύεται από βιογραφικό σημείωμα και τα απαραίτητα έγγραφα που θα αποδεικνύουν τα προσόντα της Πρόσκλησης.

Τα ανωτέρω στοιχεία, πρέπει να κατατίθενται σε φάκελο στη Διεύθυνση Οικονομικής και Διοικητικής Υποστήριξης του Ε.Λ.Κ.Ε. (Τμήμα Διοικητικών Υπηρεσιών / Γραφείο Διαχείρισης Ανθρώπινων Πόρων) του Πανεπιστημίου Ιωαννίνων, 1ος όροφος του Κτιρίου Διοίκησης των Β΄ Φοιτητικών Κατοικιών, Πανεπιστημιούπολη, Ιωάννινα, Τ.Κ. 451 10, με φυσική παρουσία των ενδιαφερομένων ή με συστημένη ταχυδρομική επιστολή ή με αποστολή μέσω υπηρεσιών ταχυμεταφοράς, μέσα στη προθεσμία που ορίζεται από την Πρόσκληση.

1. Επισημαίνεται ότι το έντυπο της υποβολής αίτησης για σύναψη σύμβασης ανάθεσης έργου βρίσκεται στην ιστοσελίδα της Επιτροπής Ερευνών του Πανεπιστημίου Ιωαννίνων, http://www.rc.uoi.gr/index.php/entypa, Έντυπο Ατ.11 - Αίτηση για Σύναψη Σύμβασης Ανάθεσης Έργου [↑](#footnote-ref-1)